Document ID: /roh_data/filtered/fineweb-2-filterrobots_roh.jsonl.gz/62565

Dapi la fundaziun avant 75 onns hai dà midadas. Ils onns 1990 èn las organisaziuns da protecziun Pro Surlej e Pro Grevas Alvas vegnidas integradas en la Pro Laj Segl. Oz tutga l'entir perimeter da la Pro Lej da Segl en l'inventar federal da las cuntradas e dals monuments natirals d'impurtanza naziunala.
Lavur na manca betg
La finamira centrala è restada la medema, suttastritga il president da la Pro Lej da Segl, Jost Falett. Dentant vegnian adina puspè tiers novs projects ed ideas che la cuminanza ha da valitar. Uschia ultimamain davart ina colliaziun segira tranter Segl e Malögia u er tar tematicas sco il plan da realisar ina cursa da Formula E sin il Lai da San Murezzan.
Festivitads da giubileum
Ses giubileum da 75 onns festivescha la Pro Lej Segl ils 23 da november cun ina dieta en il Rondo a Puntraschigna. Il program è vegnì elavurà ensemen cun l'institut per la perscrutaziun da la cultura grischuna. La dumonda centrala: «Co enavant, suenter ch'ils contracts da 99 onns cun las vischnancas dals lais scodan?».
I dat er ina vernissascha publica "Seelandschaft ... Landschaft sehen. Von der Bedrohung der Oberengadiner Seelandschaft zur nationalen Raumplanung» è averta ils 19.11.2019 a las 18:30.
RR actualitad 12:00